
Comisia pentru drepturile omului, culte 

şi problemele minorităţilor naţionale 



Domnului deputat




Valentin Iliescu, 



Preşedintele Comisiei pentru muncă şi protecţie socială

AVIZ

asupra proiectului de Lege privind acordarea unui sprijin material pentru soţul supravieţuitor şi pentru urmaşii membrilor Academiei Române



Biroul   permanent   al Camerei Deputaţilor a trimis, cu adresa nr. 306 din 6 octombrie 1997, Comisiei pentru drepturile omului, culte şi problemele minorităţilor naţionale, în vederea avizării, proiectul de Lege privind acordarea unui sprijin material pentru soţul supravieţuitor şi pentru urmaşii membrilor Academiei Române.



În şedinţa din 22 octombrie 1997, comisia a examinat proiectul de lege în varianta adoptată de Senat şi a hotărât, cu majoritate de voturi, să-i acorde aviz favorabil, cu următoarele amendamente:

	Nr.

crt.
	Articolul 

(textul iniţial)
	Amendamentul propus

(autorul)

Text adoptat de comisie
	Motivare

	0.
	1.
	2.
	3.

	1.
	Art. 3:

"Soţul supravieţuitor al membrului titular sau corespondent al Academiei Române beneficiază de drepturile prevăzute de prezenta lege dacă durata căsătoriei a fost de cel puţin 15 ani. Dacă durata căsătoriei a fost mai scurtă, dar nu mai puţin de 10 ani, sprijinul material se acordă proporţional cu anii de căsătorie".
	   Domnul deputat Ovidiu Şincai a propus eliminarea acestui articol, propunere însuşită de comisie.
	   Textul articolului stabileşte criterii arbitrare în legătură cu durata căsătoriei pe care nici Codul familiei şi nici Codul civil nu le conţin.

	2.
	Art. 5:

"(1) Dreptul la sprijin material, prevăzut de prezenta lege, se suspendă pe timpul cât beneficiarul acestuia realizează venituri din prestarea unei activităţi salarizate sau dintr-o activitate pe cont propriu".


	  Domnul deputat Petre Ţurlea a propus eliminarea acestui articol, propunere însuşită de comisie.
	   Textul articolului intră în contradicţie cu art.1, alin.2 care stipulează principiul conform căruia procentul din indemnizaţia netă cuvenită membrului titular sau corespondent al Academiei Române se acordă beneficiarilor care au alt venit (ajutor social, pensie de invaliditate, pensie de urmaş, pensie pentru limită de vârstă). Trebuie avută în vedere însă şi ipoteza realizării unor venituri mai mici din activitatea salarizată (în cazul tinerilor în primii ani de activitate profesională) sau din activitatea pe cont propriu, decât pensia de invaliditate sau pensia pentru munca depusă şi limită de vârstă.

SECRETAR,

Marţian Dan 






Ovidiu Şincai

